**Tájékoztató a Biztos Kezdet Gyerekház szolgáltatás igénybevételeinek az Igénybevevői Nyilvántartásban (KENYSZI) történő rögzítésével kapcsolatosan**

**Tisztelt Felhasználó!**

A Magyarország 2018. évi központi költségvetéséről szóló 2017. évi C. törvény 8. melléklet VI. fejezet e) pontban került nevesítésre a Biztos Kezdet Gyerekház (a továbbiakban: BKGYH) finanszírozási jogcím.

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet (a továbbiakban: Nyr) 3. §. b) pontjában foglaltaknak megfelelően azon engedélyeseknek, amelyek működéséhez a fenntartó részére a gyermekjóléti szolgáltató tevékenység után a központi költségvetésről szóló törvény alapján támogatást állapítottak meg, az Igénybevevői Nyilvántartásban (a továbbiakban: KENYSZI) adatszolgáltatási kötelezettsége van.

Az Nyr. 18. § (4) bekezdése alapján a BKGYH-ra **2017. december 31-et követően kell adatot szolgáltatni a KENYSZI-ben.**

Felhívjuk a figyelmet arra, hogy a KENYSZI-ben szükséges adatszolgáltatási/jelentési kötelezettség mellet a Gyerekesély program keretében kialakított nyilvántartási (elektronikus, papír alapú) feladatokat a továbbiakban is változatlanul el kell végezni.

A fentiek alapján tehát a BKGYH ellátottjait és igénybevételeiket a KENYSZI-ben rögzíteni kell, melynek részletes szabályait az Nyr. tartalmazza.

A KENYSZI-ben 2018. január 1-től elvégzendő feladatok **a BKGYH vonatkozásában**.

A jelentéshez szükséges előzetes jogosultsági feltételek, intézkedések:

1. Ha a BKGYH fenntartója még nem nyújt a KENYSZI-ben jelentés köteles szolgáltatást, akkor a fenntartónak elsőként e-képviselőt kell kijelölnie. Az erre vonatkozó részletes tájékoztatás a KENYSZI nyitó oldalán érhető el: <https://tevadmin.nrszh.hu/tevadmin/Fooldal>.
2. Ha a BKGYH fenntartója már nyújt a KENYSZI-ben jelentés köteles szolgáltatást, az e-képviselőnek adatszolgáltatót kell hozzárendelnie a szolgáltatáshoz [*Törzsadatok / Székhelye/Telephely – Adatszolgáltató összerendelés* menüpontban (Nyitóoldal, Felhasználói Kézikönyv, 1. fejezet)].

A KENYSZI-ben történő jelentés lépései:

1. **Törzsadatok rögzítése –** Be kell rögzíteni az ellátottak (a Biztos Kezdet Gyerekház által ellátott gyermekek) törzsadatait a *Törzsadatok/Igénybevevők* menüpontban. Ha az ellátott törzsadata más szolgáltatás (pl. családsegítés és gyermekjóléti szolgáltatás) igénybevétele miatt már korábban rögzítésre került a KENYSZI-ben, akkor nem kell (nem is szabad) az ellátott adatait újra rögzíteni, tovább kell lépni az ellátás berögzítésére. [A Törzsadatok keresésekor 3 adatot kell megadni, ezek közül az egyik a TAJ azonosító, vagy a születési idő (Nyitóoldal, Felhasználói Kézikönyv, 3. fejezet)].
2. **Az ellátás rögzítése** – Be kell rögzíteni az ellátást az *Igénylések kezelése/Új igénylés* menüpontban (Nyitóoldal, Felhasználói Kézikönyv, 4. fejezet):

* a KENYSZI-ben a gyermek ellátásának kezdő időpontja nem lehet korábbi, mint a Biztos Kezdet Gyerekház szolgáltatás kezdő időpontja,
* az ellátás rögzítésekor az új ellátottak esetében a Megállapodást kell kiválasztani a Műveletek közül, legkésőbb az igénybevétel első napját követő munkanap 24 óráig kell rögzíteni a megállapodást a KENYSZI-ben.

1. **Az igénybevétel rögzítése** – Az ellátás igénybevételét rögzíteni kell az Igénylések kezelése/Igénybevételi napló menüpontban (Nyitóoldal, Felhasználói Kézikönyv, 5. fejezet).

* a Biztos Kezdet Gyerekház ellátások esetében legalább havonta, az adott hónap utolsó napját követő harmadik munkanap 24 óráig kell teljesíteni. Az ellátott igénybevételét azokra a napokra kell rögzíteni, amely napokon ténylegesen ellátásra került.
* az elmaradt jelentést önellenőrzés keretében a tárgyhót követő hónap 15-éig lehet pótolni (Nyitóoldal, Felhasználói Kézikönyv, 5. 2. fejezet).

Amennyiben a fentiekkel összefüggésben bármilyen kérdése van, hívja a KENYSZI telefonos ügyfélszolgálatát a (061)-462-6670 telefonszámon, vagy írjon a [kenyszi@onyf.allamkincstar.gov.hu](mailto:kenyszi@onyf.allamkincstar.gov.hu) email címre.

Köszönjük az együttműködését!

Budapest, 2018. január 2.

Magyar Államkincstár, Szociális Ellátások Főosztálya